Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 84/11/8802	Košice I, 20.10.2014
EEČ : 2-63-357-2014

U Z N E S E N I E

Trestná vec:	obvinený XXXXX 
Zločin:	Rozširovanie extrémistických materiálov podľa § 422b odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach od 1.2.2009 až doposiaľ pod prihlasovacím menom „freeman“ z logickej IP adresy XXXXX prostredníctvom lokálnej internetovej siete prevádzkovanej spoločnosťou XXXXX, s.r.o. XXXXX sprístupňoval počítačové súbory obsahujúce extrémistickú problematiku- hudobné albumy viacerých neonacistických black-metalových skupín, hudobné albumy viacerých skinheadských pravicovo extrémistických White Power hudobných skupín a kompletnú diskografiu – 27 hudobných albumov a albumov zo spoločných koncertov a kompilácií britskej neonacistickej hudobnej skupiny SKREWDRIVER a to tak, že ich umiestnil na lokálnom DC++hube, z ktorého je predpoklad ďalšieho zdieľania inými používateľmi lokálnej internetovej siete prevádzkovanej spoločnosťou XXXXX, s.r.o. XXXXX

lebo nie je tento skutok trestným činom a nie je dôvod na postúpenie veci

Odôvodnenie:

Uznesením policajta Okresného riaditeľstva PZ, Odboru kriminálnej polí-cie XXXXX sp. zn. ČVS:ORP-2723/3-OK-KE-2010 zo dňa 11.2.2011 bolo vo veci začaté trestné  stíhanie  pre zločin rozširovania extrémistických materiálov podľa § 422b ods.1, ods.2 písm. b) Trestného zákona.

Uznesením policajta sp. zn. ČVS:ORP-2723/3-OK-KE-2010 zo dňa 13.2.2013 bolo vznesené obvinenie XXXXX pre zločin rozširovania extrémistických materiálov podľa § 422b ods.1, ods.2 písm. b) Trestného záko-na, ktorý mal spáchať tak, že v Košiciach od 1.2.2009 až doposiaľ pod prihlaso-vacím menom „freeman“ z logickej IP adresy XXXXX prostredníctvom lokálnej internetovej siete prevádzkovanej spoločnosťou XXXXX, s.r.o. XXXXX sprístupňoval počítačové súbory obsahujúce extrémistickú problematiku- hu-dobné albumy viacerých neonacistických black-metalových skupín, hudobné albumy viacerých skinheadských pravicovo extrémistických White Power hu-dobných skupín a kompletnú diskografiu - 27 hudobných albumov a albumov zo spoločných koncertov a kompilácií britskej neonacistickej hudobnej skupiny SKREWDRIVER a to tak, že ich umiestnil na lokálnom DC++hube, z ktorého je predpoklad ďalšieho zdieľania inými používateľmi lokálnej internetovej siete prevádzkovanej spoločnosťou XXXXX, s.r.o. XXXXX.

Po skončení vyšetrovania vyšetrovateľ PZ predložil na tunajšiu prokuratú-ru vyšetrovací spis s návrhom na zastavenie trestného stíhania podľa § 215 ods.1 písm. b) Trestného poriadku.

Preskúmaním vyšetrovacieho spisu som zistil, že návrh vyšetrovateľa PZ na zastavenie trestného stíhania podľa § 215 ods.1 písm. b) Trestného poriadku je odôvodnený z nasledovných dôvodov.

Súčasne platný Trestný zákon bol o zločin rozširovania extrémistických materiálov podľa § 422b ods.1, ods.2 písm. b) Trestného zákona doplnený záko-nom č.257/2009 Z. z. s účinnosťou od 1.9.2009 a podľa § 2 ods.1 Trestného zá-kona sa trestnosť činu posudzuje a trest sa ukladá podľa zákona účinného v čase, keď bol čin spáchaný. Preto trestnosť konania XXXXX ako zločin rozši-rovania extrémistických materiálov podľa § 422b ods.1, ods.2 písm. b) Trestné-ho zákona sa posudzuje iba od účinnosti tejto novely Trestného zákona t. j. od 1.9.2009, napriek tomu, že ide o pokračovací trestný čin. 

Zločin rozširovania extrémistických materiálov podľa § 422b ods.1, ods.2 písm. b) Trestného zákona spácha ten, kto rozmnožuje, prepravuje, zadovažuje, sprístupňuje, uvádza do obehu, dováža, vyváža, ponúka, predáva, zasiela alebo rozširuje extrémistické materiály a spácha čin  závažnejším spôsobom konania verejne.

Podľa § 122 ods.2 trestný čin je spáchaný verejne, ak je spáchaný :
a) obsahom tlačoviny alebo rozširovaním spisu, filmom, rozhlasom, televíziou, použitím počítačovej siete alebo iným obdobne účinným spôsobom, alebo
b) pred viac ako dvoma súčasne prítomnými osobami.
	
Objektívna stránka trestného činu rozširovania extrémistických materiálov spočíva v rozmnožovaní, preprave, zadovážení, sprístupnení, uvedení do obehu, dovoze, vývoze, ponuke, predaji, zasielaní alebo rozširovaní extrémistických materiálov.

Subjektívna stránka tohto trestného činu vyžaduje úmyselné zavinenie, t.j. páchateľ vie, že rozširuje materiály, ktoré sú extrémistickými materiálmi, alebo, že sa na takom rozširovaní podieľa a prejavuje sympatie k extrémizmu.

Podľa § 130 ods.7 Trestného zákona extrémistickým materiálom sa na účely tohto zákona rozumie písomné, grafické, obrazové, zvukové alebo obra-zovo-zvukové vyhotovenia :
a) textov a vyhlásení, zástav, odznakov, hesiel alebo symbolov, skupín a hnutí, ktoré smerujú k potláčaniu základných ľudských práv a slobôd, 
b) programov alebo ideológií skupín a hnutí, ktoré smerujú k potláčaniu základných ľudských práv a slobôd, 
c) obhajujúce, podporujúce alebo podnecujúce nenávisť, násilie alebo ne-odôvodnene odlišné zaobchádzanie voči skupine osôb alebo jednotlivcovi pre ich príslušnosť k niektorej rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie, ak je zámienkou pre predchá-dzajúce dôvody, 
d) ospravedlňujúce alebo schvaľujúce čin považovaný článkom 6 Štatútu Medzinárodného vojenského súdneho dvora pripojeného k Dohode z 8. augusta 1945 o stíhaní a potrestaní hlavných vojnových zločincov Európskej Osi a prí-slušnými článkami štatútu iného medzinárodného trestného súdu zriadeného na základe medzinárodného práva, ktorého právomoc uznala Slovenská republika, za genocídium alebo zločin proti ľudskosti, ak bol páchateľ alebo účastník tohto činu odsúdený právoplatným rozsudkom medzinárodného súdu zriadeného na základe medzinárodného verejného práva, ktorého právomoc uznala Slovenská republika, ak takýto rozsudok nebol v predpísanom konaní zrušený, alebo
e) popierajúce alebo vážne zľahčujúce čin považovaný článkom 6 Štatútu Medzinárodného vojenského súdneho dvora pripojeného k Dohode z 8. augusta 1945 o stíhaní a potrestaní hlavných vojnových zločincov Európskej Osi a prí-slušnými článkami štatútu iného medzinárodného trestného súdu zriadeného na základe medzinárodného práva, ktorého právomoc uznala Slovenská republika, za genocídium alebo zločin proti ľudskosti, ak bol páchateľ alebo účastník tohto činu odsúdený právoplatným rozsudkom medzinárodného súdu zriadeného na základe medzinárodného verejného práva, ktorého právomoc uznala Slovenská republika.

Podľa § 130 ods.8 Trestného zákona za extrémistický materiál sa považu-je materiál podľa odseku 7, ak sa vyrába, rozširuje, uvádza do obehu, robí verej-ne prístupným alebo prechováva v úmysle podnecovať nenávisť, násilie alebo neodôvodnene odlišné zaobchádzanie voči skupine osôb alebo jednotlivcovi pre ich príslušnosť k niektorej rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie, ak je zámienkou pre predchá-dzajúce dôvody a replika extrémistického materiálu alebo jeho napodobenina, ktorá je zameniteľná s originálom.

Definovanie extrémistického materiálu podľa § 130 ods.7 Trestného zá-kona je vždy nevyhnutné vykladať v nerozlučnej jednote s ustanovením  § 130 ods.8 Trestného zákona, ktoré obsahuje spresňujúce vymedzenie vzhľadom na účel materiálu. 

To znamená, že nejde o extrémistický materiál, ak síce spĺňa definičné kritéria extrémistického materiálu, ale nie je preukázaný účel, pre ktorý sa s takýmto materiálom disponuje t. z. úmysel podnecovať nenávisť, násilie alebo neodôvodnene odlišné zaobchádzanie voči skupine osôb alebo jednotlivcovi pre ich príslušnosť k niektorej rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie.

Z uvedeného jednoznačne vyplýva, že akékoľvek nakladanie s takýmto materiálom, ktoré nie je motivované vyššie uvedenými dôvodmi, nie je extré-mistickým materiálom, lebo je neprípustný postih osôb, ktoré nemajú extrémis-tické zmýšľanie, ale z rozličných dôvodov disponujú materiálmi, ktoré spĺňajú široko definovaný extrémistický materiál podľa § 130 ods.7 Trestného zákona. Extrémistickým materiálom teda nie je materiál, keď sa s ním disponuje z vedeckých, odborných a výukových dôvodov, z historicko-vedeckých dôvo-dov a túžby poznania histórie, z umeleckých dôvodov, zo zberateľských dôvo-dov, dokumentárnych dôvodov, prípadne aj z recesie.

Vykonaným vyšetrovaním v predmetnej veci bolo zistené, že obvinený XXXXX mal vo svojom počítači umiestnené na lokálnom DC++hube po-čítačové súbory obsahujúce extrémistickú problematiku - hudobné albumy  neo-nacistických hudobných skupín a hudobné albumy  pravicovo extrémistických hudobných skupín, ktoré podľa znaleckého posudku možno považovať za ex-trémistický materiál a ktoré, podľa vyjadrenia spoločnosti XXXXX, s.r.o. XXXXX,  cez internetové pripojenie mohli byť prístupné na pozeranie, počúvanie a aj na  stiahnutie iným užívateľom internetu, ale vykonaným dokazovaním (výpovede rodičov obvineného a svedka XXXXX, z ktorých vyplýva, že obvinený sa zaujíma o hudbu, ale neprejavoval náklonnosť k extrémizmu a nemá sklony k nenávisti a násiliu voči iným ľuďom z rasových, národnostných, etnických alebo náboženských dôvodov a s prihliadnutím na profil obvineného, ktorý je kladne hodnotený a doposiaľ nebol trestaný) nebolo preukázané, že prejavuje náklon-nosť k xenofóbii, fašizmu, neonacizmu a iným obdobným hnutiam potláčajúcich základné ľudské práva a slobody, a že uložením týchto počítačových súborov koná s úmyslom  podnecovať k nenávisti, násiliu alebo neodôvodnene odlišné-mu zaobchádzanie voči skupine osôb alebo jednotlivcovi pre ich príslušnosť k niektorej rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie tak, ako to vyžaduje ustanovenie  § 130 ods.8 Trestného zákona a takto prejavuje svoje extrémistické zmýšľanie a verejne ho rozširuje.

Z ustanovenia  § 8 Trestného zákona vyplýva, že trestný čin je protipráv-ny čin, ktorého znaky sú uvedené v  trestnom zákone.

Na vyvodenie trestnej zodpovednosti voči konkrétnej osobe sa v trestnom konaní vyžaduje, aby bolo tejto osobe ako subjektu trestného činu preukázané, že svojím konaním naplnil všetky zákonné znaky skutkovej podstaty trestného činu uvedené v osobitnej časti Trestného zákona, ako aj vo všeobecnej časti Trestného zákona viažuce sa ku konkrétnej skutkovej podstate trestného činu. Bez naplnenia všetkých zákonných znakov skutkovej podstaty nejde o trestný čin, aj keby išlo o protispoločenské konanie.

Vzhľadom na vyššie uvedené v konaní obvineného XXXXX ne-bola naplnená subjektívna stránka skutkovej podstaty zločinu rozširovania ex-trémistických materiálov podľa § 422b ods.1, ods.2 písm. b) Trestného zákona, lebo nebolo preukázané, že prejavuje sympatie k extrémistickému hnutiu, ku xenofóbii, fašizmu a neonacizmu, alebo má extrémistické zmýšľanie, ktoré rozširuje prostredníctvom internetu. 

Podľa § 215 ods.1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

Pretože neboli naplnené všetky zákonné znaky zločinu rozširovania ex-trémistických materiálov podľa § 422b ods.1, ods.2 písm. b) Trestného zákona trestné stíhanie obvineného XXXXX som podľa § 215 ods.1 písm. b) Trestného poriadku zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor